ছাত্র-যুব বিদ্রোহে উত্তাল নেপাল, কড়া হচ্ছে সীমান্ত এলাকায় নিরাপত্তা

নয়া দিল্লি: প্রতিবাদ ও অশান্তির জেরে নেপাল সীমান্তে (Nepal Border) তৈরি হয়েছে উত্তেজনা। এর জেরেই একাধিক এলাকায় ভারত-নেপাল সীমান্ত (India-Nepal Border) সাময়িকভাবে বন্ধ করে দিল ভারত সরকার। পাশাপাশি সীমান্ত জুড়ে জারি হয়েছে হাই অ্যালার্ট (High Alert)। সীমান্ত রক্ষী বাহিনী (এসএসবি) ইতিমধ্যেই নজরদারি ও টহলদারি আরও জোরদার করেছে।

সূত্রের খবর, নেপালে চলতে থাকা আন্দোলন ও প্রতিবাদের প্রভাব যাতে ভারতের সীমান্তবর্তী এলাকায় না পড়ে, তার জন্যই এই সতর্কতা। সীমান্ত দিয়ে যাতে কোনও অনুপ্রবেশ বা অবাঞ্ছিত পরিস্থিতি তৈরি না হয়, সেই দিকেই বিশেষ গুরুত্ব দেওয়া হচ্ছে। প্রশাসনের পক্ষ থেকে জানানো হয়েছে, সীমান্তবর্তী প্রতিটি প্রবেশপথে নজরদারি বাড়ানো হয়েছে এবং প্রয়োজনে আরও কড়াকড়ি করা হবে।

আরও পড়ুন: টোটোয় এবার নির্দিষ্ট রুট! নিয়ন্ত্রণে কড়া রাজ্য

এই অবস্থায় সীমান্ত সংলগ্ন এলাকায় সাধারণ মানুষের চলাফেরায়ও কিছুটা বিধিনিষেধ আরোপ করা হয়েছে। অপ্রয়োজনীয় কারণে সীমান্তবর্তী এলাকায় না যেতে স্থানীয় বাসিন্দাদের পরামর্শ দিয়েছে প্রশাসন। সীমান্ত দিয়ে পণ্যবাহী যানবাহন ও দৈনন্দিন যাতায়াত সাময়িকভাবে ব্যাহত হলেও প্রশাসনের দাবি, পরিস্থিতি নিয়ন্ত্রণে রাখার জন্য এই পদক্ষেপ জরুরি।

উল্লেখ্য, নেপালের ভেতরে সম্প্রতি একাধিক রাজনৈতিক ও সামাজিক কারণে আন্দোলন শুরু হয়েছে। তার প্রভাব যাতে ভারতের ভূখণ্ডে না ছড়ায় এবং সীমান্তে কোনওরকম নিরাপত্তা ঘাটতি তৈরি না হয়, তাই আগাম ব্যবস্থা নিয়েছে ভারত। প্রশাসনের দাবি, পরিস্থিতি নিয়ন্ত্রণে রয়েছে এবং পরিস্থিতি অনুযায়ী সীমান্ত পুনরায় খোলা হবে।

দেখুন আরও খবর: